CELEX: 62012CN0458
Language: el
Date: 2012-10-11 00:00:00
Title: Υπόθεση C-458/12: Αίτηση για την έκδοση προδικαστικής αποφάσεως, την οποία υπέβαλε το Tribunale di Trento (Ιταλία) στις 11 Οκτωβρίου 2012 — Lorenzo Amatori κ.λπ. κατά Telecom Ιταλία SpA, Shared Service Center Srl

15.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 389/6
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Trento (Ιταλία) στις 11 Οκτωβρίου 2012 — Lorenzo Amatori κ.λπ. κατά Telecom Ιταλία SpA, Shared Service Center Srl
   (Υπόθεση C-458/12)
   2012/C 389/09
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Trento
   
      Διάδικοι στην υπόθεση της κύριας δίκης
   
   
      Ενάγοντες: Lorenzo Amatori κ.λπ.
   
      Εναγόμενες: Telecom Italia SpA και Shared Service Center Srl
   
      Προδικαστικά ερωτήματα
   
   
               1)
            
            
               Απαγορεύει η νομοθεσία της Ένωσης περί «μεταβιβάσεως τμήματος επιχειρήσεως» (ιδίως δε το άρθρο 1, παράγραφος 1, στοιχεία α' και β', σε συνδυασμό με το άρθρο 3, παράγραφος 1, της οδηγίας 2001/23/ΕΚ (1) του Συμβουλίου, της 12ης Μαρτίου 2001) εθνική διάταξη, όπως το άρθρο 2112, πέμπτο εδάφιο, του αστικού κώδικα, η οποία επιτρέπει στον διάδοχο εργοδότη να υπεισέρχεται στις σχέσεις εργασίας του μεταβιβάζοντος, χωρίς να απαιτείται η συναίνεση των εργαζομένων στο μεταβιβαζόμενο τμήμα επιχειρήσεως, μολονότι το τμήμα αυτό δεν αποτελεί λειτουργικώς αυτόνομη οικονομική οντότητα που προϋπήρχε της μεταβιβάσεως, αλλά χαρακτηρίζεται ως τέτοια από τον μεταβιβάζοντα και τον διάδοχο εργοδότη κατά τον χρόνο της μεταβιβάσεως;
            
         
               2)
            
            
               Απαγορεύει η νομοθεσία της Ένωσης περί «μεταβιβάσεως τμήματος επιχειρήσεως» (ιδίως δε το άρθρο 1, παράγραφος 1, στοιχεία α' και β', σε συνδυασμό με το άρθρο 3, παράγραφος 1, της οδηγίας 2001/23/ΕΚ του Συμβουλίου, της 12ης Μαρτίου 2001) εθνική διάταξη, όπως το άρθρο 2112, πέμπτο εδάφιο, του αστικού κώδικα, η οποία επιτρέπει στον διάδοχο εργοδότη να υπεισέρχεται στις σχέσεις εργασίας του μεταβιβάζοντος, χωρίς να απαιτείται η συναίνεση των εργαζομένων στο μεταβιβαζόμενο τμήμα επιχειρήσεως, μολονότι η μεταβιβάζουσα επιχείρηση, κατόπιν της μεταβιβάσεως, ασκεί ουσιαστικώς έλεγχο επί της διαδόχου, ο οποίος εκδηλώνεται μέσω της στενής πελατειακής σχέσεως και της συγχύσεως του επιχειρηματικού κινδύνου;
            
         
      (1)  Οδηγία 2001/23/ΕΚ του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων (ΕΕ L 82, σ. 16).